
RAPORT DE SPECIALITATE
la proiectul de hotărâre hotărâre privind aprobarea scoaterii la licitatie, în vederea inchirierii, a unui spaţiu în suprafaţă de 40,85 mp, aparţinând domeniului public al comunei Bătrâni, situat în cadrul Dispensarului Uman Bătrâni 



       Obiectul prezentului proiect îl constituie aprobarea  aprobarea scoaterii la licitatie, în vederea inchirierii, a unui spaţiu în suprafaţă de 40,85 mp, aparţinând domeniului public al comunei Bătrâni, situat în cadrul Dispensarului Uman Bătrâni.

      Necesitatea: Având în vedere solicitarea  de închiriere   pentru desfăşurarea de activităţi non-profit, cu destinaţia  ,,Farmacie umană”,  şi având în vedere avantajele pe care acestea le oferă cetăţenilor din acestă localitate, care nu si-au mai putut  procura medicamentele necesare, fiind nevoiţi să se deplaseze în alte localităţi , în condițiile în care populația majoritară a U.A.T.- ului este îmbătrânită cu probleme grave de sănătate. 
        Spaţiul  propus spre închiriere este situat în cadul Dispensarului Uman Bătrâni situat în sat Bătrâni, comuna Bătrâni, judeţul Prahova , aflat în domeniul public al comunei Bătrâni. 
       Oportunitatea:  Utilizarea eficientă a spaţiilor şi terenurilor aflate în proprietatea publică sau privată a UAT Bătrâni, precum şi valorificarea acestora din punct de vedere economic, reprezintă o axă prioritară a autonomiei  locale, fiind în corelaţie directă cu suplimentarea  veniturilor bugetului local, 
    În conformitate cu prevederile art.297 alin.(2) din O.U.G. nr.57/2019  ,, În cazul închirierii bunurilor proprietate publică de către titularul dreptului de administrare, inițierea procedurii de închiriere se stabilește de către regiile autonome, autoritățile administrației publice centrale sau locale, precum și de alte instituții de interes public național, județean sau local”.
Considerăm oportună aprobarea închirierii acestui spaţiu în scopul specificat, având în vedere avantajele pe care acesta le oferă cetăţenilor din acestă localitate. 
     Estimarea valorii de plată a chiriei pentru clădirea Dispensar Uman Bătrâni, în vederea închirierii unui spaţiu în suprafaţă de 40,85 m.p., cu destinaţia ,,Farmacie umană” , este întocmită de expert autorizat ANEVAR.
Legalitatea: Proiectul de hotărâre supus dezbaterii şi aprobării Consiliului Local Bătrânii este justificat şi susţinut din punct de vedere legal de prevederile următoarelor acte legislative:
- art.129 alin.(1) din O.U.G. nr.57/2019 privind Codul administrativ, conform căruia ,,Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale şi centrale“.
- art.129 alin.(29 din acelaşi act normativ, potrivit căruia Consiliul Local exercită atribuţii privind ,,dezvoltarea economico-socială şi de mediu a comunei, oraşului sau minicipiului“, precum şi atribuţii privind ,,administrarea domeniului public şi privat al comunei oraşului sau municipiului“.
       Având în vedere cele de mai sus supunem spre aprobarea Consiliului Local proiectul de hotărâre iniţiat.

